Федотов Симон Петрович

Федотов Симон Петрович (01.04.1939—14.05.2004) — Саха тыйаатырын артыыһа, Арассыыйа Федерациятын үтүөлээх артыыһа.

 Олоҕун олуктара 
1939 сыллаахха муус устар 1 күнүгэр Үөһээ Бүлүү улууһун Оҥхой с.  Орто сир диэн түбэҕэ төрөөбүт. 1945 сыллаахха Оҥхой начальнай оскуолатыгар 6 саастааҕар маҥнайгы кылааска үөрэнэ киирбит. 1958 сыллаахха Исидор Барахов аатынан орто оскуоланы бүтэрэн баран, комсомол путевкатынан М. Горькай аатынан колхуоска босхоломмут комсомол секретарынан, онтон баҕа өттүнэн тылланан, ньирэй көрөөччүнэн үлэлии барбыт.
1960 сыллаахха Дьокуускайдааҕы кульпросвет училищеҕа үөрэнэ сылдьан, Щепкин аатынан Москватааҕы театральнай училищеҕа актерскай факультекка, саха студиятыгар үөрэнэ барбыта. 1966 сыллаахха бүтэрэн баран Ньурбатааҕы драмтеатрга бүтүн студиянан үлэлии барбыттара. Ньурба театрыгар 1977 с. дылы үлэлээбитэ.  
П. А. Ойуунускай аатынан Саха тыйаатырын артыыһа.

 Айар үлэтэ 
Айар үлэтин М. Шолохов «Тиэриллибит кырыһыгар» дед Щукарь оруолуттан саҕалаабыта. 

 Тыйаатырга оонньообут оруоллара 
 Полоний («Гамлет», У. Шекспир)
 Бэрт Хара («Утро Лены», И. Гоголев, Ф. Потапов туруоруута)
 Орган («Хаарыан хампа күөх кытылым», Ч. Айтматов)
 Куриль («Ханидуо уонна Халерхаа», Семен Курилов)
 Поэт («Мной оставленные песни», А. Борисов, В. Протодьяконов)
 Глостер («Король Лир»)

 Наҕараадалара уонна ытык ааттара 
 Арассыыйа Федерациятын үтүөлээх артыыһа
 Саха Өрөспүүбүлүкэтин үтүөлээх артыыһа
 ССРС Государственнай бириэмийэтин лауреата (1983)

 Аатын үйэтитии 
С. П. Федотов аата Оҥхой оскуолатыгар иҥэриллибитУказ Президента РС(Я) от 30.10.2007 № 624 «О присвоении имени С. П. Федотова муниципальному общеобразовательному учреждению „Онхойская основная общеобразовательная школа муниципального образования „Верхневилюйский улус (район)“ Республики Саха (Якутия)“». — Газета «Якутия» № 209, 03.11.2007; Газета «Саха Сирэ» № 209, 03.11.2007 (2007)

 Быһаарыылар 

 Сигэлэр 
 Саха Академический театр имени П. А. Ойунского:Выпускники актерской студии 1966 года
 Оҥхой нэһилиэгэ. — Дьокуускай, 2007

Категория:Дьон алпаабытынан
Категория:1939 сыллаахха төрөөбүттэр
Категория:Муус устар 1 күнүгэр төрөөбүттэр
Категория:Үөһээ Бүлүү улууһугар төрөөбүттэр
Категория:2004 сыллаахха өлбүттэр
Категория:Актёрдар